Klokken 04.00 i nat fik en guldsmedeforretning på Adelgade i Hobro besøg af indbrudstyve. De brød metalgitteret foran vinduesudstillingen op og tog for sig af forskellige guldvarer, det oplyser vagtchef ved Nordjyllands Politi, Peter Redder. Indbruddet fandt sted midt i gågaden, men ingen så tyvene. Der er endnu ingen opgørelse over, hvor meget der er stjålet for. Ifølge Nordjyske.dk kan man se hele forløbet på butikkens overvågningsvideo. Det hele tog blot to minutter. De to gerningsmænd bar mørke hætter og hvide handsker, og beskrives som 20-25 år gamle.
Tyvene havde frit spil midt i gågaden, og slap af sted uden at nogen så dem.